Olav Breck

Olav Breck (født 16. februar 1895 i Hamar i Hedmark, død i Bergen 1988) var en norsk kommunal  tjenestemann i Bergen kommune.

Breck var sekretær ved forskjellige borgermesterkontor mellom 1925 og 1938, lønnssjef i Bergen kommune 1938-45, rådmann ved 4. avdeling 1945-49 og finansrådmann 1949-65.

I rådmann Brecks tid gjennomgikk Bergen en stor utbygging da Fyllingsdalen ble kjøpt av Fana kommune og innlemmet i Bergen fra 1. januar 1956. Første reguleringsvedtak for Fyllingsdalen var ikke på plass før i januar 1959. Den var da planlagt som en «mellomting mellom forstad og drabantby med 30 000 innbyggere».«De første reguleringsvedtak for Fyllingen», Bergens Tidende, 12. januar 1959 Finansrådmann Breck var styreformann i det kommunalt eide A/S Nygårdstangen som i mars 1957 stilte en aksjekapital på kr 750 000 til en busstasjon, hvorav kr 500 000 var tegnet av Bergen kommune; resten av nabokommuner, banker, forsikringsselskaper og rutebileiere. Da selskapets anlegg ble planlagt i 1950, var byggeomkostningene beregnet til kr 4 000 000, men stillingen var vesentlig endret i 1957 fordi byggeomkostningene var større, og busselskapenes økonomiske stilling forverret. Bergen kommune måtte gå med på å foreta en betydelig nedskrivning av anleggsomkostningene, og det ble en kommunal oppgave å tilrettelegge tomten med gangtunnel og perronger.Mappe 768/1957, A-0155 arkivet etter finansrådmannen, Bergen byarkiv Busstasjonen åpnet i 1958. Ulriksbanen åpnet også i Brecks tid, i 1962.

 Referanser 

 Kilder 
Artikkel om Olav Breck i Hvem er Hvem? 1984 side 61

Kategori:Rådmenn